बीएसएफ के जवानों ने सीमा पर मनाई पिकनिक
क्रिसमस दिवस के अवसर पर बीएसएफ की 103वीं वाहिनी की ओर से सभी अधिकारियों, अधीनस्थ अधिकारियों जवानों के परिवारों के लिए सीमा चौकी भ्रमण तथा विश्व विख्यात सम सैन्ड ड्यूंस पर्यटक स्थल पर पिकनिक का आयोजन रखा गया। देश की अंतरराष्ट्रीय सीमाओं पर जिन कठिन परिस्थितियों का सामना करते हुए सीमा प्रहरी देश की अग्रिम सुरक्षा पंक्ति में अपने कर्त्तव्य का पालन कर रहे हैं, उनके बारे में जवानों के परिवारों को इन परिस्थितियों को जानने, समझने उनसे रूबरू होने का एक सुनहरा अवसर मिला। सुबह वाहिनी मुख्यालय से परिवार बस अन्य गाड़ियों द्वारा कुलधरा का भ्रमण करते हुए सीमा चौकी धनाना पहुंचे।
वहां पर सीमा पर लगी बोर्डर फ्रेसिंग फ्लड लाइट्स को देखा तथा सीमा चौकी पर सभी परिवारों के लिए खान-पान की व्यवस्था की गई। इसके उपरांत सभी परिवारों को सम सैण्ड ड्यूंस का भ्रमण करवाया। इस दौरान वाहिनी के समादेष्टा जितेंद्र कुमार एवं बावा अध्यक्ष रेखा कुमार, तोप रेजिमेंट उपसमादेष्टा थपलियाल, उपसमादेष्टा चेरिंग दोरजे, उपसमादेष्टा संजय कुमार गुप्ता एवं इनके परिवार के सदस्य भी मौजूद रहे।
जैसलमेर. बीएसएफ अधिकारी जवानों ने किया सीमा चौकियाें का भ्रमण।
bho_Deva hin_Deva hin_Deva hin_Deva